Greek Legal Document

Category: 224

Content:
20. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 4683 της 30 Μαρτ./10 Απρ. 1973 (ΦΕΚ Β΄ 413) Περί καθορισμού των διαδικασιών προς εγγραφήν εις το Β΄ έτος σπουδών της μετεκπαιδεύσεως μείζονος διαρκείας των τυχόντων μετεκπαιδεύσεως εις την ειδικήν αγωγήν. Έχοντες υπ’ όψιν: α)Τας διατάξεις του άρθρ. 6 παρ. 8β του Ν.Δ. 1222/1972 (ΦΕΚ 153/1972 τεύχ. Α΄ ) «περί μετεκπαιδεύσεως του εκπαιδευτικού προσωπικού Δημοτικής Εκπαιδεύσεως και Αναδιοργανώσεως του Διδασκαλείου Δημοτικής Εκπαιδεύσεως. β)Την υπ’ αριθ. 115070/1972 απόφασιν του Υπουργού Εθνικής Παιδείας και Θρησκευμάτων «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων, εις τον Υφυπουργόν, τον Γενικόν Γραμματέα, τους Γενικούς Διευθυντάς, τους Διευθυντάς και τους Τμηματάρχας του αυτού Υπουργείου (ΦΕΚ 866 τεύχ. Β΄/3.10. 1972). γ)Την υπ’ αριθ. 203/23.2.1973 γνωμοδότησιν του Ανωτάτου Συμβουλίου Δημοσίων Υπηρεσιών (Α.Σ.Δ.Υ.), αποφασίζομεν: Άρθρ.1.-Τα των προσθέτων προϋποθέσεων και απαραιτήτων δικαιολογητικών, της διαδικασίας της προκρίσεως, των εξεταστέων μαθημάτων, της διεξαγωγής του διαγωνισμού και της καταρτίσεως του τελικού πίνακος των εγγραφομένων εις το β΄ έτος σπουδών της μετεκπαιδεύσεως μείζονος διαρκείας των τυχόντων μετεκπαιδεύσεως εις την ειδικήν αγωγήν καθορίζονται εν τοις επομένοις άρθροις: Α΄ Διαδικασία Προκρίσεως και Διαγωνισμού Προϋποθέσεις και Δικαιολογητικά Άρθρ.2.-1.Δια την συμμετοχήν των εκπαιδευτικών λειτουργών Δημοτικής Εκπαιδεύσεως των τυχόντων μετεκπαιδεύσεως εις την ειδικήν αγωγήν εις τον διαγωνισμόν δια την εγγραφήν εις το β΄ έτος της μετεκπαιδεύσεως μείζονος διαρκείας εις το Μαράσλειον Διδασκαλείον Δημοτικής Εκπαιδεύσεως (Μ.Δ.Δ.Ε.) απαιτείται αίτησις των ενδιαφερομένων. 2.Δικαίωμα υποβολής αιτήσεως, κατά την προηγουμένην παράγραφον, έχουν εκπαιδευτικοί, λειτουργοί Δημοτικής Εκπαιδεύσεως κεκτημένοι πιστοποιητικόν, μετεκπαιδεύσεως εις την Ειδικήν Αγωγήν. 3.Μετά της αιτήσεως υποβάλλεται υπό του υποψηφίου και φωτοτυπία του τίτλου σπουδών εις την Ειδικήν Αγωγήν. Διαδικασία Προκρίσεως Άρθρ.3.-1.Οι επιθυμούντες να εγγραφούν εις το β΄ έτος της μετεκπαιδεύσεως μείζονος διαρκείας και έχοντες τας εν παρ. 2 του προηγουμένου άρθρ. 2 απαιτουμένας προϋποθέσεις υποβάλλουν δια του Διευθυντού του σχολείου των εις τον οικείον Επιθ/τήν των αίτησιν μετά της κατά την παρ. 3 του προηγουμένου άρθρ. 2 φωτοτυπίας τίτλου σπουδών εις την Ειδικήν Αγωγήν, μέχρι 15 Ιουλίου εκάστου έτους. 2.Ο Επιθεωρητής ελέγχει κατ’ αρχήν, εάν πληρούται εις εκάστην περίπτωσιν αιτήσεως η προϋπόθεσις των τυπικών προσόντων και αποστέλλει ολόκληρον φάκελλον προς τον Διευθυντήν Εκπαιδεύσεως μέχρι τέλους Ιουλίου. 3.Η Γραμματεία του Μ.Δ.Δ.Ε. βάσει των αποσταλεισών υπό των Επιθεωρητών αιτήσεων συντάσσει συγκεντρωτικάς  ονομαστικάς καταστάσεις των προκριθέντων ως συγκεντρούντων τα τυπικά προσόντα προς συμμετοχήν εις την δοκιμασίαν επιλογής, περί ης το επόμενον άρθρον, προς εγγραφήν εις το β΄ έτος της μετεκπαιδεύσεως μείζονος διαρκείας. Διεξαγωγή Διαγωνισμού – Εξεταστέα Μαθήματα Άρθρ.4.-1.Ο διαγωνισμός διεξάγεται εν τω Μαρασλείω Διδασκαλείω Δημοτικής Εκπαιδεύσεως από 5-7 Σεπτεμβρίου εκάστου έτους, μερίμνη της εν παρ. 3 του παρόντος άρθρου Επιτροπής. 2.Ο αριθμός των εγγραφομένων εις το β΄ έτος της μετεκπαιδεύσεως μείζονος διαρκείας εκ των εχόντων τας εν παρ. 2 του άρθρ. 2 της παρούσης προϋποθέσεις ανέρχεται εις το 20% του αριθμού των εισαχθέντων εις το τμήμα μετεκπαιδεύσεως μείζονος διαρκείας κατά την διαγωνισμόν του προηγουμένου έτους. 3.Η Επιτροπή διεξαγωγής του διαγωνισμού συγκροτείται δι’ αποφάσεως του Δ/ντού του Διδασκαλείου εκ του διδακτικού προσωπικού του Διδασκαλείου, τελεί υπό την προεδρίαν του και αποτελείται εξ ενός παιδαγωγού, ενός φιλολόγου και ενός μαθηματικού. Δι’ έκαστον τούτων ορίζεται αναπληρωτής εκ της αυτής ειδικότητος. Χρέη Γραμματέως εκτελεί ο Γραμματεύς του Διδασκαλείου. 4.Οι μετέχοντες της δοκιμασίας εξετάζονται εις τα επόμενα μαθήματα μόνον γραπτώς, επί ειδικών τετραδίων εισιτηρίων εξετάσεων: α) Αρχαία Ελληνικά (Γραφή, ερμηνεία και σύντομος ανάπτυξις απλού αρχαίου κειμένου 20 στίχων, της Αττικής διαλέκτου. β) Ιστορία της Ελληνικής Φιλοσοφίας. γ) Βιολογία. Η εξεταστέα ύλη των ανωτέρω μαθημάτων είναι η διδαχθείσα εις τα προηγηθέντα του διαγωνισμού Α΄ και Β΄ Ακαδημαϊκά εξάμηνα της μείζονος εκπαιδεύσεως. 5.Ως προς την εκλογήν των θεμάτων, την διενέργειαν του διαγωνισμού, τας ενεργείας της Επιτρο-πής μετά τον διαγωνισμόν, την χρησιμο(Μετά την σελ. 272,242) Σελ. 272,243 Τεύχος 489 – Σελ. 123 Μετεκπαίδευση δημοδιδασκάλων 32.Γ.η.20 ποιουμένην γλωσσικήν μορφήν, τα κωλύματα, ισχύουν αναλόγως αι παρ. 6, 7, 8, 9 και 10 του άρθρ. 4 και του άρθρ. 6 της υπ’ αριθ. 118429/1972 (ΦΕΚ 1004/23.11.1972) υπουργικής αποφάσεως «περί καθορισμού της διαδικασίας προς μετεκπαίδευσιν εις την ειδικήν αγωγήν εν τω Μαρασλείω Διδασκαλείω Δημοτικής Εκπαιδεύσεως». Η εν εδαφ. ια΄ παρ. 7 του άρθρ. 4 της μνημονευθείσης υπ’ αριθ. 118429/1972 υπουργικής αποφάσεως προβλεπομένη πειθαρχική δίωξις ασκείται προκειμένου περί του διαγωνισμού τούτου, υπό του Διευθυντού του Διδασκαλείου. Βαθμολόγησις γραπτών – Έκδοσις αποτελεσμάτων – Σύνταξις τελικού πίνακος Άρθρ.5.-1.Δια την βαθμολόγησιν των γραπτών δοκιμίων ορίζονται δι’ αποφάσεως του Διευθυντού Διδασκαλείου 2 κατά μάθημα βαθμολογηταί εκ του προσωπικού του Διδασκαλείου. Η ιδιότης του μέλους της Επιτροπής διεξαγωγής του διαγωνισμού δεν αντίκειται προς την τοιαύτην του βαθμολογητού. Εις ην περίπτωσιν δεν καθίσταται δυνατός ο ορισμός βαθμολογητών εκ του προσωπικού του Διδασκαλείου, ο Διευθυντής δι’ αναφοράς του προς τον Επόπτην Εκπαιδευτικόν Σύμβουλον, ζητεί την συμπλήρωσιν της Επιτροπής εκ του προσωπικού του Διδασκαλείου Μέσης Εκπαιδεύσεως ή εκ Γενικών Επιθεωρητών ή Επιθεωρητών ειδικοτήτων ή Γυμνασιαρχών. Το αυτό συμβαίνει και δια την περίπτωσιν καθ’ ην δεν καθίσταται δυνατή η εκ του προσωπικού του Μ.Δ.Δ.Ε. συγκρότησις της Επιτροπής διεξαγωγής του διαγωνισμού περί ης η παρ. 3 του άρθρ. 4 της παρούσης. 2.Η διόρθωσις και βαθμολόγησις των γραπτών δοκιμίων ενεργείται εν τω Διδασκαλείω κατά την διαδικασίαν του εδαφ. α΄ της παρ. 2 του άρθρ. 5 της μνημονευθείσης υπ’ αριθ. 118429/72 υπουργικής αποφάσεως (ανωτ. αριθ. 18). 3.α)Τα γραπτά δοκίμια βαθμολογούνται δια της βαθμολογικής κλίμακος 1-10. β)Βαθμός του γραπτού δοκιμίου εκάστου μαθήματος είναι ο μέσος όρος των βαθμών των δύο βαθμολογητών. 4.α)Ευθύς ως περατωθή η βαθμολόγησις των γραπτών δοκιμίων ο Διευθυντής του Διδασκαλείου, ως Πρόεδρος της Επιτροπής διεξαγωγής του διαγωνισμού, συγκαλεί ταύτην προς αποκάλυψιν των γραπτών και έκδοσιν των αποτελεσμάτων. Σελ. 272,244 Τεύχος 489 – Σελ. 124 β)Η Γραμματεία της Επιτροπής καταρτίζει βιβλίον ειδικού ελέγχου των αποτελεσμάτων του διαγωνισμού εις το οποίον καταχωρίζονται κατά στήλας: Το ονοματεπώνυμον και πατρώνυμον των διαγωνισθέντων αλφαβητικώς, τα εξετασθέντα μαθήματα, εν εκάστω μαθήματι ο υφ’ εκατέρων των βαθμολογητών δοθείς βαθμός, ως και ο μέσος όρος πάντων των μαθημάτων. 5.Βαθμός επιτυχίας εκάστου διαγωνιζομένου είναι το άθροισμα (α) του μέσου όρου βαθμών πάντων των εξεταζομένων μαθημάτων κατά την παρ. 4 του άρθρ. 4 της παρούσης (β) του μέσου όρου των επιτευχθέντων υπό τούτου βαθμών πάντων των μαθημάτων του Α΄ Ακαδημαϊκού εξαμήνου της Ειδικής Αγωγής και γ) του μέσου όρου των βαθμών πάντων των μαθημάτων του Β΄ Ακαδημαϊκού εξαμήνου της Ειδικής Αγωγής. Οι υπό στοιχ. β΄και γ΄ βαθμοί θα ληφθούν εκ της οικείας σελίδος του τηρουμένου εν τω Διδασκαλείω μητρώου μετεκπαιδευομένων. 6.α)Επί τη βάσει του κατά την προηγουμένην παράγραφον βαθμού επιτυχίας η Επιτροπή δι’ αποφάσεώς της καταρτίζει πίνακα επιτυχόντων κατά σειράν επιτυχίας. β)Δια να συμπεριληφθή ο υποψήφιος εις τον πίνακα των επιτυχόντων δέον να έχη συγκεντρώσει Μ.Ο. βαθμολογίας εις έκαστον των εξεταζομένων μαθημάτων της παρ. 4 του άρθρ. 4 της παρούσης, τουλάχιστον 5. γ)Ακολούθως η Επιτροπή συντάσσει βάσει του πίνακος επιτυχόντων πίνακα εισακτέων μέχρι του κατά την παρ. 2 του άρθρ. 4 της παρούσης καθοριζομένου αριθμού και υποβάλλει τούτον δια του Προέδρου αυτής, μετά των πρακτικών εις την αρμοδίαν Δ/νσιν του Υπουργείου, μέχρι της 25ης Σεπτεμβρίου. Εις τον πίνακα εισακτέων εγγράφονται καθ’ υπέρβασιν και οι ομοιοβαθμούντες προς τον τελευταίως εισαγόμενον. Η παρούσα δημοσιευθήτω δια της Εφημερίδος της Κυβερνήσεως (τεύχ. Β΄). 32.Γ.η.20 Μετεκπαίδευση δημοδιδασκάλων